लंदन. भारतवंशी उद्योगपति और निवेशक संजीव कनोरिया ने ब्रिटेन में आस्ट्रियाई बैंक ‘हाइपो एल्पे एड्रिया’ खरीदा है। कनोरिया ने बैंक की इकाई लगभग 8.55 करोड़ डॉलर में खरीदी।
बैंक की ओर से एक बयान में कहा गया कि इस राष्ट्रीयकृत बैंक ने हाइपो एल्पे एड्रिया एजी को बेचने का फैसला किया है। यह बैंक शाखा ऑस्ट्रिया के केरिनथिया प्रांत में पचिालन करती है। लंदन में रहने वाले कनोरिया सरेई इंफ्रास्ट्रक्चर फिनांस के चेयरमैन हेमंत कनोरिया के भाई हैं।
ऑस्ट्रियाई मीडिया में उन्हें बैंक के संभावित खरीदारों में बताया गया था। कनोरिया ने कहा कि सरेई इस कारोबार में ‘वित्तीय विशेषज्ञता’ देगी। हाइपो एल्पे के मुख्य कार्यकारी अधिकारी गॉटवाल्ड करेनबिटर ने कहा, ‘निवेशक श्रेष्ठ बोलीदाता ही नहीं बल्कि उन्हें अंतरराष्ट्रीय व्यापार का प्रथम श्रेणी अनुभव भी है।’
इस सौदे पर नियामकीय मंजूरी ली जानी है। हाइपो एल्पे ने बताया कि बिक्री का प्रबंधन जेपी मोर्गन चेज और टीजेपी एडवाइजरी एंड मैनेजमेंट सर्विसेज ने किया है।
hin_Deva hin_Deva hin_Deva hin_Deva